text: 18-årig racerkører fra Haderslev debuterer på berømt engelsk Formel 1 bane
  31 marts 2017 kl. 17.20
  Patrik Matthiesen fra Haderslev debuterer i sit første 24 timers løb i denne weekend på den legendariske Formel 1 bane, Silverstone i England.
  Patrik Matthiesen stiller op for det engelske CWS Team, som ud over den unge sønderjyde også har Colin White og Martin Thomas fra England samt franske Philipe Salini i bilen.
  Løbet på den engelske bane Silverstone har 35 biler til start og mere end 140 deltagere.
  Løbet starter lørdag kl 17, men allerede kl 16 sendes der direkte optakt fra Silverstone, som man kan se via dette link www.PatrikMatthiesen.com
  